Ամեն դեպքում, որքան էլ աջն ու ձախը ներկայացվեն ու մեկնաբանվեն, հիմնականն այն է, որ Ախալքալաքի շրջանային ժողովի «պատմական» որոշումը խցկվել է Սաակաշվիլու եւ Վրաստանի ներկայիս վարչապետ Բիձինա Իվանիշվիլու «արանքը»` ավելացնելով առանց այդ էլ մեծ ճեղքը երկու կողմերի հարաբերություններում: Այն ժամանակ, երբ Սաակաշվիլին ու իր թիմը ներկա իշխանություններին մեղադրում են «հայ ազգայնականներին ծառայելու» մեջ, Իվանիշվիլին ու իր թիմն էլ հիշեցնում են, որ «Հռոմի պապից ավելի կաթոլիկ երեւալու» ցանկությամբ հենց Սաակաշվիլին է 1999-ին նախաձեռնել եվրոպական խարտիային միանալու գործընթացը: